Демонстрацията на Червения площад на 25 август 1968 г., (), наричана още „демонстрация на седемте“, се провежда от група от осем съветски дисиденти. Те протестират срещу навлизането в Чехословакия на войските на СССР и други страни от Варшавския договор, проведено в нощта на 20 срещу 21 август с цел потушаване на обществено-политическите реформи, известни като „Пражката пролет“. Този протест се превръща в едно от най-значимите действия на съветските дисиденти.